
PARLAMENTUL ROMÂNIEI

CAMERA DEPUTAŢILOR

Comisia pentru politică  economică, reformă şi privatizare

Bucureşti, 

Nr. 21/I/  354 /10.05.2002

R  A  P  O  R  T

asupra proiectului de Lege pentru aprobarea Ordonanţei de urgenţă a Guvernului  nr.27/2002  privind pieţele 

reglementate  de mărfuri şi instrumente financiare derivate
 
        1. În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a  Guvernului  nr.27/2002 privind pieţele reglementate  de mărfuri şi instrumente financiare derivate, trimis cu adresa nr. 146/ 25.03.2002.

           La întocmirea prezentului raport, Comisia a avut în vedere:

- avizul nr.1366/18.12.2001 al Consiliului Legislativ; 

- avizul nr.414/20.02.2002 al Consiliului Economic şi Social;

- avizul nr.146/27.03.2002 al Comisiei juridice, de disciplină şi imunităţi;

- avizul nr.  22/186/03.04.2002 al Comisiei pentru buget, finanţe şi bănci.


      Proiectul de Lege are ca obiect aprobarea Ordonanţei de urgenţă a Guvernului nr.27/2002, prin care s-a urmărit armonizarea cadrului legislstiv în domeniul pieţelor reglementate  de mărfuri şi a instrumentelor financiare derivate şi întărirea supravegherii controlului exercitat de Comisia Naţională a Valorilor Mobiliare (CNVM).


        Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege, în şedinţa din data de 9 mai 2002. 

 2. Proiectul de Lege face parte din categoria legilor organice, potrivit prevederilor art. 74 alin.(1) din  Constituţie.

 3. La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, din partea CNVM: doamna Gabriela Anghelache – preşedinte, domnul Bărbulescu Nelson şi doamnele Cătălina Sava şi Sanda Nam – consilieri, doamna Ileana Agalopol şi domnul Octavian Merce – comisari şi din partea Ministerului Finanţelor Publice: domnul Cătălin Doica – director general adjunct, doamna Georgiana Onofreiciuc – consilier.

 4. La lucrările Comisiei au fost prezenţi 28 deputaţi, din totalul de 31 membri ai Comisiei.

            5. Proiectul de lege a fost primit de la Secretariatul General al Guvernului.

   În urma dezbaterii, Comisia propune, cu 25 voturi pentru şi trei abţineri, admiterea cu modificări a proiectului de Lege pentru aprobarea Ordonanţei de urgenţă a  Guvernului  nr.27/2002 privind pieţele reglementate  de mărfuri şi instrumente financiare derivate.

I. Amendamente admise

      În urma examinării acestui proiect de lege,  Comisia pentru politică economică, reformă şi privatizare, propune ca acesta să fie supus, spre dezbatere şi adoptare în plenul Camerei Deputaţilor cu următoarele amendamente:
Nr.

crt.
Text iniţial
Text propus de Comisie

(autorul amendamentului)
Motivarea propunerii amendamentelor

0.
1.
2.
3.

1.
Articol unic. – Se aprobă Ordonanţa de urgenţă a Guvernului nr.27/2002 privind pieţele reglementate  de mărfuri şi instrumente financiare derivate.
Articolul unic al Legii se modifică şi devine:

“Articolul I - Se aprobă Ordonanţa de urgenţă a Guvernului nr.27/2002 privind pieţele reglementate  de mărfuri şi instrumente financiare derivate, publicată în Monitorul Oficial al României, Partea I, nr.232 din 8 aprilie 2002, cu următoarele modificări şi completări:”

Autor: Comisia pentru politică economică, reformă şi privatizare


Pentru respectarea normelor de tehnică legislativă.

2.
Art.4 – (1) 

15) informaţii privilegiate – informaţiile de orice natură privitoare la operaţiunile de bursă sau activele tranzacţionate care nu au devenit încă publice şi a căror divulgare ar putea influenţa cotaţiile sau alte aspecte ale  tranzacţiilor prin bursele de mărfuri
Art.4 alin. (1) pct.15) se modifică şi va avea următorul conţinut:

“Art.4 – (1)
15) informaţii privilegiate - informaţiile de orice natură privitoare la operaţiunile de bursă sau activele tranzacţionate care nu au devenit încă publice şi a căror divulgare ar putea influenţa cotaţiile sau alte aspecte ale tranzacţionării la bursele de mărfuri.”

Autori: dl. deputat Eugen Nicolaescu – PNL;

                 dl. deputat Napoleon Pop – PNL.

Comisia pentru buget, finanţe şi bănci


S-a propus sintagma “la bursele de mărfuri” ca în restul ordonanţei, iar folosirea “tranzacţionării” în loc de “tranzacţiilor” dă un sens mai larg, însemnând şi negocierea.

3.
Art.4 – (1)

23) ordin de bursă – instrucţiunea fermă care consemnează modalitatea de negociere a unei cereri sau oferte pe pieţele la disponibil sau a instrumentelor financiare derivate ;
Art.4 alin. (1)  pct.23) se modifică şi va avea următorul conţinut:

 “Art.4 – (1)  

pct.23) ordin de bursă - instrucţiunea fermă care consemnează modalitatea de negociere a unei cereri sau oferte pe o piaţă la disponibil sau a instrumentelor financiare derivate.”

Autori: dl. deputat Eugen Nicolaescu – PNL;

                 dl. deputat Napoleon Pop – PNL.

Comisia pentru buget, finanţe şi bănci

Dacă o singură cerere sau ofertă poate fi negociată pe mai multe pieţe, atunci trebuie menţionat şi reformulat pe parcursul legii. Considerăm că nu s-a făcut acord cu singularul “ordin de bursă”. 

4.
Art.4 – (1)

 24) pieţe la disponibil – pieţele specializate, dezvoltate de o bursă de mărfuri, care asigură condiţiile pentru încheierea de tranzacţii cu contracte spot şi forward ;
Art.4 alin. (1)  pct.24) se completează  şi va avea următorul conţinut:

“Art.4 – (1)

24) pieţe la disponibil - pieţele specializate, dezvoltate de o bursă de mărfuri, care asigură condiţiile pentru negocierea şi încheierea de tranzacţii cu contracte spot şi forward;”

Autori: dl. deputat Eugen Nicolaescu – PNL;

                 dl. deputat Napoleon Pop – PNL

Comisia pentru buget, finanţe şi bănci


Trebuie inclusă şi “negocierea”, deoarece din punct de vedere organizatoric eforturile sunt mai mari pentru a asigura condiţii optime de negociere decât pentru a asigura condiţii pentru efectuarea unei tranzacţii.

5.
Art.4 - (1)

 25) pieţe ale instrumentelor financiare derivate - pieţe specializate, dezvoltate de o bursă de mărfuri care asigură condiţiile pentru încheierea de tranzacţii cu instrumente financiare derivate;


Art.4 alin. (1)  pct.25) se completează  şi va avea următorul conţinut:

“Art.4 – (1) 

25) pieţe ale instrumentelor financiare derivate - pieţe specializate, dezvoltate de o bursă de mărfuri care asigură condiţiile pentru negocierea şi încheierea de tranzacţii cu instrumente financiare derivate;”

Autori: dl. deputat Eugen Nicolaescu – PNL;

                 dl. deputat Napoleon Pop – PNL

Comisia pentru buget, finanţe şi bănci
Pentru corelare cu punctul precedent.

6.
Art.15 (1) 

j) - supune spre avizarea CNVM tranzacţionarea pe piaţa instrumentelor financiare derivate de noi instrumente financiare derivate şi de noi active suport;
Art.15 alin. (1)  lit.j) se modifică  şi va avea următorul conţinut:

“Art.15 (1)

 j) -  supune spre avizarea CNVM tranzacţionarea pe pieţele instrumentelor financiare derivate de noi instrumente financiare derivate şi de noi active suport;”

Autori: dl. deputat Eugen Nicolaescu – PNL;

                 dl. deputat Napoleon Pop – PNL

Comisia pentru buget, finanţe şi bănci


“Pieţe ale instrumentelor financiare derivate” în loc de “piaţă a instrumentelor financiare derivate”, deoarece există două pieţe, respectiv futures şi cu opţiuni.

7.
Art. 27 

f) să încheie tranzacţii pe contul unui client în scopul închiderii de poziţii în lipsa unui ordin al acelui client, dacă acesta dispune de sumele  sau bunurile necesare garantării poziţiilor deschise;
Art.27 lit.f) se modifică  şi va avea următorul conţinut:

“Art. 27

 f) să încheie tranzacţii pe contul unui client în scopul închiderii de poziţii în lipsa unui ordin al acelui client, dacă acesta dispune de sumele, valorile sau bunurile necesare garantării poziţiilor deschise;”

Autori: dl. deputat Eugen Nicolaescu – PNL;

                 dl. deputat Napoleon Pop – PNL

Comisia pentru buget, finanţe şi bănci


Forma propusă apare în restul legii.

8.
Art. 36 -  (1) În vederea atingerii scopului pentru care au fost înfiinţate, bursele de mărfuri dezvoltă pieţe la disponibil sau pieţe ale instrumentelor financiare derivate.
Art.36 alin. (1)  se completează  şi va avea următorul conţinut:

“Art. 36 - (1) În vederea atingerii scopului pentru care au fost înfiinţate, bursele de mărfuri dezvoltă pieţe la disponibil şi/ sau pieţe ale instrumentelor financiare derivate.”

Autori: dl. deputat Eugen Nicolaescu – PNL;

                 dl. deputat Napoleon Pop – PNL

Comisia pentru buget, finanţe şi bănci


Fără formularea şi/sau s-ar putea interpreta că o bursă de mărfuri dezvoltă sau numai pieţe la disponibil sau numai pieţe ale instrumentelor financiare derivate.

9.
Text nou
După  art.I al Legii, se introduce un articol nou cu următorul conţinut:

“Art.II. - Ordonanţa de urgenţă a Guvernului nr.27/2002 privind pieţele reglementate  de mărfuri şi instrumente financiare derivate, cu modificările şi completările aduse prin prezenta Lege se va republica în Monitorul Oficial al României, Partea I, dându-se textului o nouă numerotare; totodată se vor schimba trimiterile la alte articole în conformitate cu noua numerotare.”

Autor: Comisia pentru politică economică, reformă şi privatizare


Pentru considerente de tehnică legislativă, având în vedere modificările şi completările aduse actului normativ menţionat.

II. Amendamente respinse

Comisia a dezbătut şi alte amendamente  pe care le-a respins, după cum urmează: 

Nr.

crt.
Text iniţial
Amendamente propuse şi respinse de Comisie

Autorul
Motivare

0.
1.
2.
3.

1.
Pe tot cuprinsul ordonanţei de urgenţă


Pe tot cuprinsul ordonanţei de urgenţă să se folosească sintagma “cont de marje” în loc de “cont în marjă”.

Autori: 

dl. deputat Eugen Nicolaescu – PNL;

dl. deputat Napoleon Pop – PNL

Comisia pentru buget, finanţe şi bănci


a) argumente pentru susţinerea amendamentului:
Termenul de “marje” provine de la pluralul englezesc “margins” folosit în literatura de specialitate, iar modificarea prepoziţiei şi folosirea pluralului face ca sintagma respectivă să sune româneşte.

b) argumente pentru respingerea amendamentului

Termenul de cont în marjă defineşte exact caracteristica contului în marjă care necesită încadrarea zilnică în limitele impuse prin regulamentele casei de compensaţie, acesta nefiind un cont de tip static. În plus, definiţia prevăzută la art.4 alin.(1) pct.8) din OUG 27/2002 este foarte clară, contul în marjă evidenţiind atât sumele, valorile sau bunurile necesare garantării poziţiilor deschise cât şi drepturile dobândite şi obligaţiile asumate.



2.
Art.4 - (1) 

1) activ suport

activul, precum marfa, titlul reprezentativ de marfă, activul financiar, fără a se limita la acestea, care stă la baza tranzacţionării instrumentelor financiare derivate pe pieţele dezvoltate de bursele de mărfuri;
Art.4 alin. (1) pct.1) se modifică şi va avea următorul conţinut:

“Art.4 – (1)
1) activ pe pieţele instrumentelor financiare derivate reprezintă activul suport (marfa, titlul reprezentativ pe marfă sau activul financiar) obiect al unui instrument financiar derivat tranzacţionat la bursa de mărfuri;”

Comisia pentru buget, finanţe şi bănci
a) argumente pentru susţinerea amendamentului:
este necesar să se completeze noţiunea curentă de activ cu sensul acesteia pe pieţele instrumentelor financiare derivate. Activul suport, în acest sens, este, de exemplu, dolarul SUA, care însă nu va putea fi tranzacţionat pe piaţa futures decât dacă este specificată, cel puţin, dat pentru care are loc negocierea cursului acestuia, dată care este obligatorie la definirea instrumentului financiar derivat (art.46 alin.2 şi 3).

b) argumente pentru respingerea amendamentului
Definiţia din OUG se referă la activul suport şi nu la un activ în general. Activul suport poate fi reprezentat de marfă, curs de schimb, rata dobânzii, indice bursier, etc. şi constituie obiect al instrumentelor financiare derivate.

3.
Art. 4 – (1)

 10) contracte futures contracte standardizate care ceează pentru părţi obligaţia de a vinde sau de a cumpăra un anumit activ suport la data scadenţei şi la un preţ convenit la momentul încheierii tranzacţiei;

Art.4 alin. (1) pct.10) se modifică şi va avea următorul conţinut:

“Art.4 – (1)
10) contracte futures contracte standardizate care ceează pentru părţi obligaţia de a vinde sau de a cumpăra un anumit activ suport la data scadenţei şi la un preţ determinabil;”

Comisia pentru buget, finanţe şi bănci
a) argumente pentru susţinerea amendamentului:
“Convenit” înseamnă în acelaşi timp şi preţ stabilit ca număr şi formulă de calcul la scadenţă a preţului, în timp ce noţiunea “determinabil” este acoperitoare juridic însemnând stabilirea metodei de calcul la scadenţă (vezi art.46 alin.1 lit.e)). 

De altfel, preocupări similare există în Ordonanţa de urgenţă privind Valorile Mobiliare, Serviciile de Investiţii Financiare şi Pieţele Reglementate” la art.81 “Preţul de ofertă poate fi determinat sau determinabil.”

b) argumente pentru respingerea amendamentului
“Determinabil” nu acoperă din punct de vedere juridic noţiunea de contract futures. Preţul contractului este convenit de părţi şi nu determinabil după anumite criterii. Contractul este un instrument standardizat ce se tranzacţionează la bursă la preţul rezultat zilnic ca raport între cererea şi oferta pentru tipul respectiv de contract.



4.
Art.4 – (1) 

14) data scadenţei  ziua din luna şi anul la care s-a convenit executarea obligaţiilor asumate prin tranzacţiile încheiate pe pieţele dezvoltate de bursele de mărfuri;
Art.4 alin. (1) pct.14) se modifică şi va avea următorul conţinut:

“Art.4 – (1)
14)data scadenţei  ziua din luna şi anul la care are loc executarea obligaţiilor asumate prin contractele forward şi futures;”
Comisia pentru buget, finanţe şi bănci
a) argumente pentru susţinerea amendamentului:
La contractele futures data executării nu este convenită de părţi ci stabilită prin specificaţiile contractului (vezi art.46 alin.1 lit.b)). 

Formularea este prea largă, însemnând că şi contractele spot ar avea scadenţă (vezi art.4 alin.1 pct.12)). Contractele cu opţiuni au data expirării (vezi art.4 alin.1 pct.13)).

b) argumente pentru respingerea amendamentului
Formularea din OUG a fost  propusă de Ministerul Justiţiei, care a solicitat reformularea menţionând că data scadenţei este, în realitate, data la care părţile convin să execute obligaţiile prevăzute în contract, indiferent dacă executarea are loc efectiv sau nu.



5.
Art.6 - Obiectul principal de activitate al societăţii de bursă este înfiinţarea şi administrarea bursei de mărfuri. Societatea de bursă poate, de asemenea, îndeplini activităţi conexe, cum ar fi organizarea de licitaţii pentru vânzări şi achiziţii de produse, servicii şi lucrări, active ale persoanelor juridice şi fizice, realizarea, administrarea şi comercializarea sistemelor informatice specifice burselor de mărfuri, organizarea de seminarii şi cursuri în scopul pregătirii participanţilor în domeniul burselor de mărfuri sau alte activităţi calificate astfel de CNVM.
Art. 6 se completează şi va avea următorul conţinut:

“Art.6 - Obiectul principal de activitate al societăţii de bursă este înfiinţarea şi administrarea bursei de mărfuri. Societatea de bursă poate, de asemenea, îndeplini activităţi conexe, cum ar fi organizarea de licitaţii pentru vânzări şi achiziţii de produse, servicii şi lucrări, active ale persoanelor juridice şi fizice, inclusiv vânzări şi achiziţii publice, realizarea, administrarea şi comercializarea sistemelor informatice specifice burselor de mărfuri, organizarea de seminarii şi cursuri în scopul pregătirii participanţilor în domeniul burselor de mărfuri sau alte activităţi calificate astfel de CNVM.

Comisia pentru buget, finanţe şi bănci
a) argumente pentru susţinerea amendamentului:
Deşi sintagma “vânzări şi achiziţii de produse” include achiziţiile publice, propunerea vizează situaţiile în care se justifică neparticiparea la un sistem deschis şi competitiv de achiziţii publice datorită lipsei unei astfel de specificaţii exprese. În legea 129 există o specificare în clar la art.46 alin.1.

b) argumente pentru respingerea amendamentului
Actul normativ care reglementează organizarea şi funcţionarea burselor de mărfuri şi prevede înfiinţarea de societăţi de bursă ca societăţi pe acţiuni nu poate legifera derularea procedurilor pentru atribuirea contractelor de achiziţii publice prin bursele de mărfuri, acestea fiind reglementate de un alt act normativ, Ordonanţa de urgenţă nr.60 din 25 aprilie 2001. Precizăm că OUG nr.27/2002 dă posibilitatea desfăşurării de achiziţii prin bursele de mărfuri în condiţiile în care autorităţilor publice le este permis aceasta conform legislaţiei specifice în vigoare.



6.
Art.7 

(3) Pentru administrarea bursei de mărfuri înfiinţate de aceasta, societatea de bursă stabileşte şi percepe cotizaţii, tarife şi comisioane care intră în vigoare după aprobarea lor de către CNVM.
Art. 7 alin.(3) se modifică şi va avea următorul conţinut:

“Art.7

(3) Pentru administrarea bursei de mărfuri înfiinţate de aceasta, societatea de bursă stabileşte, întreţine şi percepe cotizaţii, tarife şi comisioane.”

Comisia pentru buget, finanţe şi bănci
a) argumente pentru susţinerea amendamentului:
În “Ordonanţa de urgenţă privind Valorile Mobiliare, Serviciile de Investiţii Financiare şi Pieţele Reglementate” nu există o menţiune asemănătoare. Ar fi mai practica ca CNVM-ul să stabilească, atât pentru bursele de valori cât şi pentru bursele de mărfuri limite ale comisioanelor, soluţie care este mult mai puţin consumatoare de timp şi resurse.

b) argumente pentru respingerea amendamentului
Având în vedere condiţiile de autorizare a societăţii de bursă care trebuie menţinute pe toată perioada existenţei acesteia, orice modificare a lor trebuie, de asemenea, să fie supusă autorizării CNVM. Nivelul cotizaţiilor, tarifelor şi comisioanelor poate influenţa lichiditatea pieţei bursiere. Considerăm că toate aspectele legate de stabilirea şi perceperea acestora trebuie aprobate de CNVM înaintea intrării lor în vigoare.

8.
Art.9 

(2) Termenul de întrunire al adunării generale a acţionarilor pentru ratificarea hotărârilor consiliului de administraţie conform alin.(1) lit.d) nu poate fi în nici un caz mai mare de 60 de zile de la data hotârârilor respective.
Art.9 alin.(2) se abrogă.

Comisia pentru buget, finanţe şi bănci
a) argumente pentru susţinerea amendamentului:
Propunem eliminarea acestui alineat deoarece este doar o măsură administrativă coercitivă uneori pentru lucruri minore cum ar fi retragerea de la tranzacţionare a membrilor bursei la cererea acestora (vezi art.9 alin.1 lit.d pct.4).

b) argumente pentru respingerea amendamentului
Se menţine forma actuală, din nevoia stringentă de informare a adunării generale a acţionarilor care trebuie să ratifice hotărârile consiliului de administraţie într-un interval de timp rezonabil pentru ca acestea să nu-şi producă efecte.



9.
Art.12 

(2) Reglementările, cotaţiile burselor de mărfuri, precum şi volumul tranzacţionat sunt informaţii de interes public şi trebuie făcute accesibile publicului.


Art.12 alin.(2) se modifică şi va avea următorul conţinut: 

“Art.12

(2) În condiţiile stabilite de CNVM, reglementările, cotaţiile burselor de mărfuri, precum şi volumul tranzacţionat sunt informaţii de interes public.”

Comisia pentru buget, finanţe şi bănci


a) argumente pentru susţinerea amendamentului:
Considerăm că formularea “… informaţii de interes public şi trebuie făcute accesibile publicului” este un pleonasm. Fără menţiunea “în condiţiile stabilite de CNVM” reiese că bursele de mărfuri trebuie să răspundă oricărei cereri în orice moment şi în orice condiţii.

b) argumente pentru respingerea amendamentului
Calificarea unor informaţii ca fiind de interes public nu obligă la publicarea acestora. Pentru asigurarea transparenţei se impune precizarea cu privire la accesul publicului la acestea.



10.
Art.14 

(2) Persoanele care sunt propuse să facă parte din consiliul bursei trebuie anterior validate individual de către CNVM.


Art.14 alin.(2) se modifică şi va avea următorul conţinut: 

“Art.14

(2) Persoanele care sunt propuse să facă parte din consiliul bursei trebuie validate individual de către CNVM.”

Comisia pentru buget, finanţe şi bănci


a) argumente pentru susţinerea amendamentului:
Persoanele nu sunt cunoscute înainte de a fi propuse.

b) argumente pentru respingerea amendamentului
Ţinând cont de condiţiile stabilite prin reglementările CNVM pe care trebuie să le îndeplinească membrii consiliului bursei de mărfuri şi de complexitatea activităţii desfăşurate de aceştia, considerăm că este necesară existenţa unor propuneri de candidaţi şi analiza acestora în vederea validării de către CNVM anterior desfăşurării adunării generale a acţionarilor. Menţionăm că dacă validarea ar avea loc ulterior, ar putea apărea necesitatea convocării unor noi adunări generale.



11.
Text nou
La art. 24 să se introducă un alineat nou (2) cu următorul conţinut:

“Art.24

(2) Membrii bursei de mărfuri menţionaţi la art.18 lit. (a), (b), (c) şi după caz, (e), au dreptul de a transmite ordinele clienţilor lor, în scopul executării, altor membri ai bursei de mărfuri.”

Comisia pentru buget, finanţe şi bănci
a) argumente pentru susţinerea amendamentului:
Pentru reglementări unitare. În “Ordonanţa de urgenţă privind Valorile Mobiliare, Serviciile de Investiţii Financiare şi Pieţele Reglementate” la art.149 alin.2 lit.(e) se prevede dreptul “preluarea şi transmiterea ordinelor clienţilor în scopul executării lor prin alte societăţi de servicii de investiţii financiare sau alţi intermediari autorizaţi;”

b) argumente pentru respingerea amendamentului
Prevederile din OUG 28/2002 art.149 alin.(2) lit.e) se referă la societăţile de servicii de investiţii financiare care nu sunt autorizate să negocieze în bursa de valori, respectiv acestea nu sunt membre ale asociaţiei bursei. Introducerea amendamentului propus nu se justifică deoarece membrii bursei de mărfuri au drept de tranzacţionare directă prin bursă, iar specificitatea negocierii şi încheierii tranzacţiilor la bursele de mărfuri nu permit operaţional un asemenea circuit al ordinelor.



12.
Art. 27 

a) să se asocieze cu alt membru al bursei de mărfuri în vederea executării ordinelor de bursă;
Art.27 lit.a ) se abrogă 

Comisia pentru buget, finanţe şi bănci
a) argumente pentru susţinerea amendamentului:
Prin prisma inserării alin.(2) la art.24 şi, corespunzător, a eliminării art.27 lit.b) această prevedere intră în contradicţie cu art.24 alin.(2).

b) argumente pentru respingerea amendamentului
Aceeaşi motivaţie ca la art.24 (2).



13.
Art. 27

b) să încheie tranzacţii prin intermediul unui alt membru al bursei de mărfuri;
Art.27 lit.b) se abrogă.

Comisia pentru buget, finanţe şi bănci
a) argumente pentru susţinerea amendamentului:
Idem.

b) argumente pentru respingerea amendamentului
Aceeaşi motivaţie ca la art.24 (2).



14.
Art. 27

e) să menţină deschise, pentru un client, poziţii de sensuri contrare la aceleaşi instrumente financiare derivate sau aceeaşi serie de opţiuni;
Art.27 lit.b) se modifică şi va avea următorul conţinut: 

“Art. 27 

e)  să menţină deschise, pentru un client, poziţii de sensuri contrare la acelaşi activ sau aceeaşi serie de opţiuni;”

Comisia pentru buget, finanţe şi bănci


a) argumente pentru susţinerea amendamentului:
dacă înlocuim cu definiţia instrumentului financiar derivat obţinem o formulare ilizibilă. Este posibil ca această formulare să fi fost folosită şi datorită lipsei definirii noţiunii de activ.

b) argumente pentru respingerea amendamentului
Alineatul se referă numai la restricţii privind instrumentele financiare derivate înregistrate la casa de compensaţie şi nu active tranzacţionate pe piaţa la disponibil. Este corelat cu art.60 şi art.63.

15.
Text nou
La art. 38 să se introducă un alineat nou (3) cu următorul conţinut:

“Art.38

(3) Tranzacţiile efectuate pe pieţele instrumentelor financiare derivate precum şi comisioanele, taxele şi onorariile aferente acestora percepute de operatorii la bursele de mărfuri şi casele de compensaţie precum şi cele percepute de societăţile de bursă şi casele de compensaţie nu sunt purtătoare de TVA.”

Comisia pentru buget, finanţe şi bănci


a) argumente pentru susţinerea amendamentului:
Lipsa acestui alineat ar conduce la discriminări între clienţii şi operatorii de pe piaţa de capital şi cei de pe pieţele dezvoltate de bursele de mărfuri.

b) argumente pentru respingerea amendamentului
În ceea ce priveşte scutirea de TVA - menţionăm că acest articol a fost eliminat de către Ministerul Finanţelor Publice, iniţiatorul OUG, inclusiv din OUG privind valorile mobiliare, serviciile de investiţii financiare şi pieţele reglementate şi OUG privind organismele de plasament colectiv în valori mobiliare. Legislaţia specifică în domeniu a preluat această prevedere.

16.
Art.51 (2)

f) să permită accesul, în şedinţele de tranzacţionare pe pieţele instrumentelor financiar derivate, persoanei desemnate de casa de compensaţie sau departamentul de compensaţie din cadrul societăţii de bursă, la cererea expres formulată de aceasta.


Art.51 alin.(2) lit f. se modifică şi va avea următorul conţinut:

“Art.51 (2)

f) să permită accesul, în şedinţele de tranzacţionare pe pieţele dezvoltate de bursa de mărfuri, a persoanei desemnate de casa de compensaţie sau societatea de bursă, la cererea expres formulată a acestora.”

Comisia pentru buget, finanţe şi bănci


a) argumente pentru susţinerea amendamentului:
Prin prezenta lege, CNVM-ul are drepturi extrem de mari, dar dacă legea este restrictivă, atunci aceste drepturi nu pot funcţiona. Se pot imagina situaţii şi pe pieţele la disponibil, în care este nevoie de intervenţia unui specialist al societăţii de bursă.

b) argumente pentru respingerea amendamentului
Nu se acceptă propunerea deoarece accesul persoanei desemnate de casa de compensaţie sau societatea de bursă (în cazul în care casa de compensaţie funcţionează ca departament) în pieţele dezvoltate de bursele de mărfuri se poate face exclusiv în pieţele instrumentelor financiare derivate şi aceasta în scopul închiderii de poziţii neacoperite. În cazul pieţelor la disponibil, bursa însăşi, prin angajatul său, ar prelua rolul intermediarului existând riscul ca o astfel de intervenţie să diminueze caracterul de piaţă liberă al bursei şi să permită influenţarea din interiorul acesteia, ceea ce ar conduce la posibilitatea manipulării preţului.

17.
Art.63 - Înregistrarea instrumentelor financiare derivate la casa de compensaţie se face numai prin intermediul membrilor compensatori.


Art.63 se modifică şi va avea următorul conţinut: 

“Art.63 – Înregistrarea tranzacţiilor cu instrumente financiare derivate la casa de compensaţie se face prin intermediul membrilor compensatori, sau direct de către casa de compensaţie.

Comisia pentru buget, finanţe şi bănci
a) argumente pentru susţinerea amendamentului:
Articolul îngreunează apariţia unei case de compensaţie cum este, de exemplu, Keler în Ungaria, care este societate pe acţiuni (Banca Naţională a Ungariei deţine 50%, iar bursa de valori şi cea de mărfuri câte 25%) şi care compensează pentru toţi membrii bursei de valori şi ai celei de mărfuri.

b) argumente pentru respingerea amendamentului
Nu se acceptă propunerea deoarece casa de compensaţie nu poate tehnic să asigure înregistrarea tranzacţiilor cu instrumente financiare derivate deoarece nu are legătură directă cu părţile angajate în tranzacţie. Casa de compensaţie nu înregistrează tranzacţii cu instrumente financiare derivate (această operaţiune este realizată de bursă), ci doar contractele cumpărate şi/sau vândute de fiecare operator.



19.
Art.68 - (1) După deschiderea procedurii de reorganizare judiciară, CNVM, în calitate de autoritate de supraveghere, poate hotărî măsuri de instituire a supravegherii şi administrării speciale a societăţilor de bursă conform reglementărilor CNVM.


Art.68 alin.(1) se completează şi va avea următorul conţinut: 

 “A68 - (1) După deschiderea procedurii de reorganizare judiciară a unei societăţi de bursă, CNVM în calitate de autoritate de supraveghere, poate hotărî măsuri de instituire a supravegherii şi administrării speciale a societăţilor de bursă conform reglementărilor CNVM.”

Comisia pentru buget, finanţe şi bănci
a) argumente pentru susţinerea amendamentului:
Titlu VI se ocupă de membrii bursei, membrii compensatori, societăţile de bursă şi casele de compensaţie, motiv pentru care specificarea propusă este necesară.

b) argumente pentru respingerea amendamentului
Textul OUG nr.27/2002 nefiind prezentat integral crează confuzie privind subiectul la care se referă prevederea.



19.
Art.69 - (1) După deschiderea procedurii de reorganizare judiciară, CNVM, în calitate de autoritate de supraveghere, poate hotărî măsuri de instituire a supravegherii şi administrării speciale a caselor de compensaţie conform reglementărilor CNVM.


Art.69 alin.(1) se completează şi va avea următorul conţinut: 

 “A69 - (1) După deschiderea procedurii de reorganizare judiciară a unei case de compensaţie, CNVM, în calitate de autoritate de supraveghere, poate hotărî măsuri de instituire a supravegherii şi administrării speciale a caselor de compensaţie conform reglementărilor CNVM.

Comisia pentru buget, finanţe şi bănci


a) argumente pentru susţinerea amendamentului:
Idem ca la art.68.

b) argumente pentru respingerea amendamentului
Aceeaşi motivaţie ca la art.68 alin.(1).

